armvectores/hy_wikipedia_2023 huggingface dataset:
Էդեն Ազար

Էդեն Ազար (ֆր.՝ Eden Hazard, հունվարի 7, 1991(1991-01-07), Լա Լուվեր, Սուանիե, Էնո, Վալոնիա, Բելգիա), բելգիացի ֆուտբոլիստ, «Չելսիի» և Բելգիայի հավաքականի հարձակվող։ Հիմնականում խաղում է հարձակվողի ու հարձակվողական ոճի կիսապաշտպանի դիրքերում։ Ազարը հայտնի է իր կրատիվությամբ, արագությամբ, լավ է տիրապետում գնդակին։ Իր խաղաոճի համար քննադատները նրան կոչում են «պաշտպանների մղձավանջ»։ Մամուլում հաճախ նրան համեմատում են Լիոնել Մեսսիի ու Կրիշտիանու Ռոնալդուի հետ։ 2012 թվականին «The Guardian» պարբերականի կազմած Աշխարհի 100 լավագույն ֆուտբոլիստներիցանկում Էդեն Ազարը եղել է 58-րդը։


== Կենսագրություն ==
Ազարը ծնվել է Լա Լուվիղ քաղաքում և մեծացել է Բրայնե-լե-Կոմտեյում։ Նրա հայրը՝ Թիերին, և մայրը՝ Քերինը, ֆուտբոլիստներ էին։ Հայրն իր կարիերան անցկացրել է կիսապրոֆեսիոնալ մակարդակի Լա Լուվիղի երկրորդ ակումբում։ Նա հիմնականում հանդես է եկել որպես ետ քաշված կիսապաշտպան։ Նրա մայրը խաղացել է որպես հարձակվող, Բելգիայի կանանց հավաքականում և ավարտեց կարիերան, երբ Ազարով 3 ամսական հղի էր։ Ֆուտբոլ խաղալուց հետո, նրա 2 ծնողները դարձան սպորտային ուսուցիչներ։ Թիերին թողնում է իր պաշտոնը 2009 թ, որպեսզի ավելի շատ զբաղվի երեխաներով։
Ազարը 4 երեխաներից ամենամեծն է։ Նա ունի 3 եղբայր և բոլորն էլ ֆուտբոլիստ էին, այդ թվում նաև Թորգանը, ով 2012 թվականին միացավ Չելսիին։ Ազարի մյուս փոքր եղբայրներն են Կայլիան և Էթանը։2013 թ հուլիսին Կայլիան միացավ ՈՒայթ Սթար Բրուքսելեսին, և հիմա խաղում է Զուլթի Վարեգեմում, իսկ Էթանը խաղում է Էդենի նախկին թիմում՝ Տուբիզի երիտասարդական ակադեմիայում։ Նա և իր 3 եղբայրները մեծացել են հարմարավետ միջավայրում, քանի որ իրենց ծնողները ապահովել են ամեն ինչով, ինչը որ անհրաժեշտ է եղել իրենց։


== Անձնական կյանք ==
Ազարը ամուսնացած է Նատաշա վան Հոնաքերի հետ։ Նրանք ունեն երկու որդի՝ Յանիսը (ծնվ. 2010 թ. դեկտեմբեր) և Լեոն (ծնվ. 2013 թ. փետրվար)։


== Վիճակագրություն ==


=== Ակումբային ===
2015 թվականի օգոստոսի 8-ի դրությամբ


=== Հավաքականում ===
2014 թվականի հուլիսի 7-ի դրությամբ


=== Խաղերը և գոլերը հավաքականում ===
2016 թվականի մայիսի 15-ի դրությամբԸնդհանուր։ 63 խաղ / 12 գոլ; 35 հաղթանակ, 13 ոչ-ոքի, 15 պարտություն


== Ծանոթագրություններ ==
Լիճքի պատմության և մշակույթի անշարժ հուշարձանների ցանկ (Սյունիքի մարզ)

Անվան այլ կիրառումների համար տե՛ս՝ Լիճքի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Սյունիքի մարզի Լիճք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 16 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ջալիլ Մամեդկուլիզադեի տուն-թանգարան (Բաքու)

Ջալիլ Մամեդկուլիզադեի տուն-թանգարան (ադրբ.՝ Cəlil Məmmədquluzadənin ev-muzeyi), տուն-թանգարան, որտեղ ապրել է ադրբեջանցի նշանավոր գրող, հրապարակախոս և հայտնի «Մոլլա Նասրեդին» ամսագրի հիմնադիր Ջալիլ Մամեդկուլիզադեն 1920-1932 թվականներին։


== Պատմություն ==

1978 թվականին որոշում կայացվեց ստեղծել Ջալիլ Մամեդկուլիզադեի տուն-թանգարան։ 1994 թվականի դեկտեմբերի 28-ին Ջալիլ Մամեդկուլիզադեի տուն-թանգարանը բացվեց գրողի 125-ամյակի կապակցությամբ։ Թանգարանը գտնվում է Բաքվում, Սուլեյման Թաղուզադե փողոցում։


== Գործունեություն ==
Թանգարանի հիմնադրամն ունի 3000 ցուցահանդես, նրանցից 500-ը ցուցադրվում են։ Թանգարանը մի շարք վայրերում հանդիպումներ, հիշատակի օրեր, մրցույթներ և այլ միջոցառումներ է իրականացնում։ 
Ամեն տարի տեղի է ունենում գրողի հիշատակի օրերը թանգարանում։


== Ցուցահանդես ==
Ցուցահանդեսը բաղկացած է հինգ սենյակից։ Թանգարանում ցուցադրվում են ցուցահանդեսներ, որոնք արտացոլում են մանկությունը, երիտասարդությունը և կրթական տարիները, ինչպես նաև գրողի գրական գործունեությունը։


== Տես նաև ==
Ադրբեջանի պատմության թանգարան (Բաքու)
Ադրբեջանի արվեստի ազգային թանգարան
Բաքվի ժամանակակից արվեստի թանգարան
Նիզամի Գյանջևիի անվան ադրբեջանական գրականության թանգարան
Ջալիլ Մամեդկուլիզադե


== Ծանոթագրություններ ==
Գալոյի սար

Գալոյի սար, լեռնագագաթ Հայաստանի Լոռու մարզում, Թումանյան և Քոբեր երկաթուղային կայարանների միջև, Վիրահայոց լեռներում, Փամբակի լեռների հյուսիսային ճյուղավորություններում։ Բարծրություն 2166  մ, Կաթնաջուր գյուղից 3,5 կմ արևելք։


== Ծանոթագրություններ ==
Վլադիսլավ Դեյնեգո

Վլադիսլավ Նիկոլայի Դեյնեգո (ուկրաիներեն՝ Владислав Миколайович Дейнего, մարտի 12, 1964(1964-03-12), Պերևալսկի շրջան, Լուգանսկի մարզ, Ուկրաինական ԽՍՀ, ԽՍՀՄ), Ուկրաինայի և Լուգանսկի Ժողովրդական Հանրապետության (ԼԺՀ) պետական գործիչ։ Դոնբասի հակամարտության կարգավորման Մինսկի շփման խմբում ԼԺՀ-ի լիազոր ներկայացուցիչը (2014 թվականի աշնանից)։ Լուգանսկի Ժողովրդական Հանրապետության արտաքին գործերի նախարար (2017 թվականի սեպտեմբերի 12-ից)։


== Կենսագրություն ==
Ծնվել է 1964 թվականի մարտի 12-ին Ուկրաինայի ԽՍՀ Լուգանսկի շրջանի Պերևալսկի շրջանի Գորնացկի ավանում։ Այլ տվյալներով՝ Սումի մարզի Ռոմնի քաղաքում։


=== Կրթություն ===
Դպրոցն ավարտելուց հետո ընդունվել է կոմունալ լեռնամետալուրգիական ինստիտուտ։ Բայց չի ավարտել (գնացել է 3 դասընթացից)։


=== Կարիերա ===
Եղել է «Ալչևսկի տեղեկատվական կենտրոն» կոմունալ ձեռնարկության տնօրեն։ Աշխատել է որպես համակարգային ադմինիստրատոր միասնական տեղեկատվական-վերլուծական համակարգի «ընտրություններ» Ուկրաինական ընտրություններում 2002, 2004, 2006 թվականներին։ 2006 թվականին դարձել է Ալչևսկի քաղաքային խորհրդի պատգամավոր, 2010 թվականին վերընտրվել է երկրորդ գումարման։ Սկզբում առաջադրվում էր Ուկրաինայի առաջադիմական Սոցիալիստական կուսակցությունից, հետո անցնում Ռեգիոնների կուսակցություն։
2014 թվականի մայիսին ընտրվել է ԼԺՀ առաջին գումարման Գերագույն Խորհրդի կազմում Ալչևսկ քաղաքից։ Զբաղեցրել է կոմիտեներից մեկի փոխնախագահի պաշտոնը։ Ավելի ուշ դարձավ Ժողովրդական խորհրդի փոխնախագահ։ Հունիսի 25-ին ընտրվել է նաև Նովոռոսիայի ժողովրդական հանրապետությունների ԼԺՀ-ի խորհրդարանի պատգամավոր։
ԼԺՀ-ի ղեկավարի և Ժողովրդական խորհրդի ընտրություններում 2014 թվականի նոյեմբերի 2-ին վերընտրվել է երկրորդ գումարման Ժողովրդական խորհրդի պատգամավոր «Միր Լուգանշչինե» հասարակական շարժումից և դարձել ԼԺՀ-ի Ժողովրդական խորհրդի նախագահի տեղակալ։
2014 թվականի նոյեմբերի 10-ին Լուգանսկի Ժողովրդական Հանրապետության ղեկավար Իգոր Պլոտնիցկի հրամանագրով նշանակվել է Լուգանսկի Ժողովրդական Հանրապետության լիազոր ներկայացուցիչ Դոնբասի հակամարտության կարգավորման հարցով Մինսկի կոնտակտային խմբի բանակցություններում։
2017 թվականի սեպտեմբերի 11-ին Չինաստանի Ժողովրդական խորհուրդն ընդունել է Դեյնեգի հայտարարությունը Ժողովրդական խորհրդի նախագահի տեղակալի պաշտոնից նրան ազատելու և պատգամավորական լիազորություններից զրկելու մասին՝ պատգամավորի պաշտոնի հետ անհամատեղելի այլ աշխատանքի անցնելու կապակցությամբ։
2017 թվականի սեպտեմբերի 12-ին հանրապետության ղեկավար Իգոր Պլոտնիցկու հրամանագրով նշանակվել է Լուգանսկի Ժողովրդական Հանրապետության արտաքին գործերի նախարարի պաշտոնակատար։ 2018 թվականի դեկտեմբերի 29 - ին ԼԺՀ-ի ղեկավար Լ․Պասեչնիկը հաստատվեց նախարարի պաշտոնում։
2020 թվականի մայիսին եռակողմ կոնտակտային խմբի բանակցությունների ժամանակ ուկրաինական կողմը ներկայացրել է ռուսական անձնագրի (ներքին և արտասահմանյան) լուսապատճենները, որը որպես Լուգանսկի մարզի առանձին շրջանների ներկայացուցիչ հանդիսանում էր Ուկրաինայի արևելքում իրավիճակի կարգավորման կոնտակտային խմբի մասնակից։ Անձնագիրն ստացվել է 2019 թվականի դեկտեմբերին։


== Ընտանիք ==
Ամուսնացած է Ելենա Նիկոլևնայի հետ։ Ունի երկու դուստր՝ Գալինա (ծնված. թվականի նոյեմբերի20-ին) և Վիկտորիա (ծնված․ 1993 թվականի դեկտեմբերի 12-ին)։


== Ծանոթագրություններ ==
ՅՈՒՆԵՍԿՕ-ի Համաշխարհային ժառանգության կոմիտեի 43-րդ նիստ

ՅՈՒՆԵՍԿՕ-ի Համաշխարհային ժառանգության կոմիտեի 43-րդ նիստը կայացել է 2019 թվականի հունիսի 30-ից հուլիսի 10-ը Ադրբեջանի մայրաքաղաք Բաքվում։ Նիստին մասնակցել են Համաշխարհային ժառանգության կոմիտեի անդամ 21 երկրների պատվիրակներ, ինչպես նաև դիտորդներ 1972 թվականի մշակութային և բնական ժառանգության պահպանության մասին կոնվենցիայի կողմ պետություններից։ Միջոցառմանը մասնակցել է ընդհանուր առմամբ ավելի քան 2500 մարդ՝ ներկայացնելով ավելի քան 180 երկիր։


== Նիստում Համաշխարհային ժառանգության ցանկում ներառված օբյեկտներ ==


== Ծանոթագրություններ ==


== Արտաքին հղումներ ==
Համաշխարհային ժառանգության կոմիտեի 43-րդ նիստ
Ձեռժինսկի շրջան (Կրասնոյարսկի երկրամաս)

Անվան այլ կիրառումների համար տե՛ս՝ Ձեռժինսկի շրջան (այլ կիրառումներ)Ձեռժինսկի շրջան (ռուս.՝ Дзержинский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1934 թվականին։ Վարչական կենտրոնը՝ Ձեռժինսկոե։


== Աշխարհագրություն ==
Շրջանի տարածքի մակերեսը կազմում է 3610 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 14498 մարդ։ Բնակչության խտությունը կազմում էր 4,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռապատովո

Ռապատովո (ռուս.՝ Рапатово, բաշկիրերեն՝ Рапат), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 929 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արճիս

Անվան այլ կիրառումների համար տե՛ս՝ Արճիս (այլ կիրառումներ)Արճիս,
գյուղ Հայաստանի Հանրապետության Տավուշի մարզի Նոյեմբերյանի տարածաշրջանում, Նոյեմբերյան քաղաքից մոտ 9 կմ արևմուտք, Դեբեդ գետի աջափնյակում` նրա փոքրիկ վտակի ափին։ Հարուստ է բերքատու այգիներով, շրջակայքում կան անտառներ։ Կլիման մեղմ է, լեռնային։


== Բնակչություն ==
Ըստ ՀՀ 2011 թ. մարդահամարի արդյունքների` Արճիսի մշտական բնակչությունը կազմել է 1125, առկա բնակչությունը` 1075 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, պտղաբուծությամբ և ծխախոտի մշակությամբ։


== Պատմություն ==
Արճիս գյուղի տարածքում մինչև ներկայիս գյուղի հիմնադրումը տարբեր դարերում հիմնադրվել են բնակավայրեր։ Այդ մասին են վկայում շրջակայքում հայտնաբերված դեռևս 8-րդ դարի գերեզմանների հետքերը, գյուղի «Աղաքարի ղաշ» կոչվող վայրում և «Մատուռի ձոր» անվամբ հայտնի մառուռի ճանապարհի վրա հայտնաբերված ձուլարանները, գերեզմանները և բրուտագործության հետքերը։ Հայտնի են պաշտպանական ամրոցներ, բերդատեղեր և կիկլոպյան ամրոց։ Գյուղիից 1.5 կմ հեռու պահպանվել են կիկլոպյան հսկայական ամրոցի հետքերը։
Ըստ ավանդազրույցների՝ Արճիս գյուղը հիմնադիրը ծնվել է Վանա լճի մոտ գտնվող Արճեշ քաղաքում և այնտեղ մասնագիտացել է պղնձագործության մեջ։ Արճեշը հայտնի եղել իր բարձրորակ և ստեղծագործ վարպետներով, որտեղ Արճիս գյուղի հիմնադիրը, ում անունը հայտնի չէ, երիտասարդ հասակում սովորել է պղնձագործի մասնագիտությունը և դարձել հանրահայտ վարպետ։ Արճիս գյուղի հիմնադիրը Վանի Արճեշ քաղաքից տեղափոխվում է Սանահին և աշխատանքի անցնում Մանեսի պղնձամշակման գործարանում։ Այնտեղ նա իր վարպետության, պղնձագործի բազմազան գաղտնիքների գիտակության շնորհիվ դառնում է առաջատար, բոլորի կողմից հարգված արժանապատիվ վարպետ։ Սանահինում, գործարանում և ամենուր անվանում են Արճեշցի Վարպետ Միսկար, որը դառնում է նրա համար անուն։ Արդեն մեծ տարիքում նա իր տղաների հետ տեղափոխվում և տուն է սարքում ներկայիս Արճիս գյուղի տարածքում։ Բացելով պղնձագործական արհեստանոց, որի հաճախորդները այդ տարածքը սկսում են անվանել Արճեշ։ Հետագայում հիմնականում Արցախից տեղափոխված հայեր բնակություն հաստատելու նպատակով փոխադրվում են այնտեղ։ Մինչև 1900 թվականը բնակավայրը կոչվել է Արճեշ։ Հետագայում գյուղի Արճեշ անվանումը տարածքի ժողովրդի խոսակցական լեզվի առանձնահատկություններից ելնելով, ձևափոխվում է և դառնում Արճիս։
Արճիս սովխոզի զարգացման տարիներին կառուցվում է բնակարաններ, որոնք տրամադրվում են Ծալկայի շրջանից տեղափոխված հայ ընտանիքներով, որի հիմքի վրա 1978 թվականին ստեղծվում է Դեղձավան գյուղը։


== Պատմամշակութային կառույցներ ==
Գյուղում կա 18-ից 19-րդդարերով թվագրվող եկեղեցի, գերեզմանոց և մատուռ։ Գյուղից 1 կմ հարավ պահպանվել է մ.թ.ա. 2-րդից 1-ին հազարամյակով թվագրվող «Արճիս» անունը ստացած դամբարանադաշտը։


== Կրթություն ==
Արճիս գյուղն ունի մեկ դպրոց։ 


== Պատկերասրահ ==

		
		
		


== Տես նաև ==
Արճիսի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Քրիստափոր (զորավար)

Քրիստափոր (հուն․՝ Χριστόφορος, 9-րդ դար - 10-րդ դար), հայ զորավար, բյուզանդական բանակի հրամանատար։ Բարսեղ Ա Մակեդոնացու դստեր՝ Անաստասիայի ամուսինը։


== Կենսագրություն ==
872 թվականին Պավլիկյանների աղանդավորական շարժման առաջնորդ Խրիսոխիրը իր զորքերով արշավում է Բյուզանդական կայսրության վրա և հասնում մինչև Անկյուրա քաղաքը։ Բարսեղ Ա-ն որոշում է անձամբ չարշավել նրա դեմ և ուղարկում է իր փեսային՝ բյուզանդական զորքերի սպարապետ Քրիստափորին։ Քրիստափորը սկսում է հետապնդել Խրիսոխիրին և 600 հոգի հայ ու 600 հոգի կապադովկիացի է ուղարկում, որպեսզի նրան հետևեն։ Նրա հրամանատարության տակ էին գտնվում կայսրության արևելյան երկու խոշոր բանակաթեմերի՝ Արմենիակների և Խարսիանոնի զորքերը։ Խրիսոխիրը կանգ է առնում Խարսիանոն բանակաթեմի Ագրանա կոչվող վայրում, իսկ բյուզանդական զորքը՝ Սիբորոն կոչվող վայրում։ Առավոտյան բյուզանդական բանակը հարձակման է անցնում։ Պավլիկյանները դիմում են փախուստի և բազմաթիվ զոհեր տալով հասնում են Վաթիռիաքս վայրից 30 մղոն հեռավորության վրա գտնվող Կոստանդնի լեռը։ Այստեղ, մի հույնի ձեռքով սպանվում է Խրիսոխիրը, իսկ վրա հասած զորավարները կտրում են նրա գլուխը և հապճեպորեն այն ուղարկում Բարսեղ Ա-ին։ Խրիսոխիրի սպանվելուց հետո, Քրիստափորը առանց կռվի գրավում է Պավլիկյանների շարժման կենտրոն Տևրիկը և այլ քաղաք-ամրոցներ։ Նա հիմնահատակ կործանում է Տևրիկը, պավլիկյանների մի մասին կոտորում, մյուս մասին ստիպողաբար զինվորագրում, իսկ մի մասին էլ ցրում է կայսրությունով մեկ, որով ավարտվում է 25 տարի տևած պավլիկյան շարժումը։


== Ծանոթագրություններ ==
Պավլենկովո (այլ կիրառումներ)

Պավլենկովո, կարող է վերաբերել՝

Պավլենկովո - գյուղ, Ուկրաինայի Սումիի մարզի Բելոպոլիեի շրջանում
Պավլենկովո - գյուղ, Ուկրաինայի Սումիի մարզի Լեբեդինի շրջանում
Երրորդության եկեղեցի (Նյու Յորք)

Երրորդության եկեղեցի, կամ Երրորդութիւն եկեղեցի (անգլ.՝ Trinity Church), Նյու Յորքի թեմական եկեղեցի, գտնվում է Ներքին Մանհեթենի Բրոդվեյ և Ուոլ Սթրիթ փողոցների խաչմերուկում։ Եկեղեցու ներկայիս կառույցը կառուցվել է 1846 թվականին։


== Պատմություն ==
Եկեղեցու առաջին կառույցը համեստ մի շինություն էր՝ կառուցված 1698 թվականին։ 1776 թվականին եկեղեցին ոչնչացվել էր Նյու Յորքի մեծ հրդեհից։ Եկեղեցու երկրորդ կառուցումը սկսվել է 1788 թվականին, իսկ 2 տարի անց՝ 1790 թվականին այն օծել են։ 1838-1839 թվականների ձմռանը այն վնասվել է ձյան առատության պատճառով։ Որոշ ժամանակ անց եկեղեցին փլուզվել է։
Ներկայիս շինությունը կառուցվել է 1846 թվականին Ապջոն Ռիչարդի կողմից նեոգոթիկայի ոճով։ Կառուցման ժամանակ եկեղեցին Նյու Յորքի ամենաբարձր շինությունն էր, որն ուներ 85 մետր բարձրությամբ խաչով սրածայր։ Մինչև 1890 թվականը՝ Նյու-Յորք-Ուորլդ-Բիլդինգի կառուցումը, եկեղեցին բարձրությամբ ռեկորդակիր է համարվել։
1976 թվականին Մեծ Բրիտանիայի թագուհի Էլիզաբեթ IIը այցելել է եկեղեցի։
Սուրբ Պավլի մատուռը Երրորդության եկեղեցու հետ հանդիսանում է Նյու Յորքի ամենահին գործող կառույցներից մեկը։


== Գերեզմանատուն ==
Եկեղեցուն մոտ կա հին գերեզմանատուն, որտեղ թաղված են շատ հայտնի ամերիկացիներ՝ Ալեքսանդր Համիլթոնը, Ջոն Ջեյքոբ Ասթորը, Ռոբերտ Ֆուլտոնը, Ալբերտ Հալատինը, Ուիլյամ Բրեդֆորդը և ուրիշներ։ Ներկա ժամանակներում այն Մանհեթենում միակ գործող գերեզմանատունն է։


== Երգեհոն ==
Երրորդության եկեղեցում կա երգեհոն, որը ստեղծվել էր 1846 թվականին Հենրի Էրբենոմի կողմից։ Այն բազմիցս ենթարկվել է վերանորոգման և վերականգնման։ 2001 թվականի սեպտեմբերի 11-ին ահաբեկչության հետևանքով Համաշխարհային առևտրի կենտրոնի պայթյունից առաջացած փոշու և կեղտի պատճառով հին երգեհոնը լուրջ վնասվածքներ ստացավ։  Այժմ այն վերանորոգվում է։ Եկեղեցում ժամանակավոր տեղադրվել է իտալական էլեկտրոնական երգեհոն։


== Ծանոթագրություններ ==


== Զանգվածային մշակույթում ==
Երրորդության եկեղեցին ներկայացվում է «Ազգի գանձերը» ֆիլմում։ Ըստ ֆիլմի դրա տակ գտնվում է տաճարականների միաբանության գանձարանը։
Եկեղեցին ներկայացվում է նաև Crysis 2 և Assassin's Creed III վիդեոխաղերում։


== Հղումներ ==
Trinity Wall Street.org — պաշտոնական կայք
Trinity Music Programs
Trinity History
Trinity Real Estate
Trinity Tombstone & Churchyard Gallery
Search Churchyard burials and registers of official acts Archived 2016-05-26 at the Wayback Machine.
Trinity Gift Shop Archived 2019-09-20 at the Wayback Machine.
Trinity Preschool
Աստերոիդների ցանկ (117801-117900)

Աստերոիդների ցանկ (117701-117800)  • Աստերոիդների ցանկ  • Աստերոիդների ցանկ (117901-118000)
 Աստերոիդների ցանկ (117701-117800)  • Աստերոիդների ցանկ  • Աստերոիդների ցանկ (117901-118000)
Սեդի Նովա

Սեդի Նովա (պորտ.՝ Sede Nova), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 2 819 մարդ, ըստ 2006 թվականի տվյալների։ Տարածքը կազմում է 118,519 կմ2։ Բնակչության խտությունը՝ 23,8 մարդ/կմ²։


== Վիճակագրություն ==
Համախառն ներքին արտադրանքը կազմել է 39 951 003,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 13 325,89 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,793


== Պատմություն ==
Քաղաքը հիմնադրվել է 1988 թվականին։
Հեմպստեդի շրջան (Արկանզաս)

Հեմպստեդ (անգլ.՝ Hempstead County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.888 կմ² է, բնակչությունը՝ 22.609 մարդ (2007 թ. տվյալներով)։ Շրջկենտրոնն է Հոփ բնակավայրը։ Կազմավորվել է 1818 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Պետական աթեիզմ

Պետական աթեիզմ, հակակղերականության պաշտոնական քաղաքականությունը։ Անցյալում պաշտոնապես ամրագրված էր Խորհրդային Միությունում և մարքսիզմ-լենինիզմը որպես պետական գաղափարախոսություն հռչակած այլ երկրներում։ Այդ երկրներում պետական աթեիզմը ենթադրում էր կրոնական կառույցների գույքի սեփականազրկում, հակակրոնական տեղեկատվության տարածություն և կրթական համակարգում հակակրոնական նյութերի պաշտոնական տարածում։ Հակակղերականության պաշտոնական քաղաքականությունը ներդրած կառավարություննը դեմ են հանդիսանում կրոնական ինստիտուցիոնալ իշխանության դեմ հասարակական և քաղաքական կյանքի բոլոր ոլորտներում, այդ թվում նաև դեմ են քաղաքացիների ամենօրյա կյանքում կրոնի մասնակցությանը։
Այսօր աշխարհիկ բազմաթիվ երկրներ կիրառում են Մարդու իրավունքների համընդհանուր հռչակագիրը խղճի ազատության ապահովման համար։
Պետական աթեիզմը պաշտոնապես ամրագրած երկիրը հաճախակի անվանում են «աթեիստական պետություն»։ Աշխարհի առաջին պետությունը, որտեղ աթեիստական քարոզչության իրավունքը ամրագրվել է Սահմանադրությամբ, դարձել Խորհրդային Միությունը։ Աթեիստական պետություններ են եղել նաև սոցիալիստական այլ երկրները։ Ալբանիայի ժողովրդական սոցիալիստական հանրապետությունը Էնվեր Խոջայի ղեկավարության օրոք հռչակել է իրեն աշխարհի առաջին աթեիստական պետություն և ընդհանրապես արգելել է որևէ կրոնի պրակտիկա։


== Ծանոթագրություններ ==
Անանուն շերտավոր նստվածքներ

Անանուն շերտավոր նստվածքներ, երկրաբանական բնության հուշարձան Հայաստանի Հանրապետությունում։ Գտնվում է Արարատի մարզում, Տիգրանաշեն-Պարույր Սևակ գյուղերի ճանապարհի 17-րդ կմ-ի վրա։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ակնաղբյուր (այլ կիրառումներ)

Ակնաղբյուր անունը կարող է վերաբերել՝

Ակնաղբյուր՝ գյուղ Հայաստանի Հանրապետության Տավուշի մարզում,
Ակնաղբյուր՝ գյուղ Արցախ Հանրապետության Հադրութի շրջանում (ներկայում գտնվում է Ադրբեջանի Հանրապետության զինված ուժերի վերահսկողության ներքո),,
Ակնաղբյուր՝ գյուղ Արցախ Հանրապետության Ասկերանի շրջանում,
Ակնաղբյուր (Ակն)՝ գետակ Հայկական լեռնաշխարհում՝ Եփրատի ավազանում,
Ակնաղբյուր, հայկական կամավորական ռազմական ջոկատ։
Տատարբաևո

Տատարբաևո (ռուս.՝ Татарбаево, բաշկիրերեն՝ Татарбай), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 478 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստենլի Նսոկի

Ստենլի Նսոկի (ֆր.՝ Stanley Nsoki, ապրիլի 9, 1999(1999-04-09), Պուասսի), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է ձախ պաշտպանի դիրքում։


== Ակումբային կարիերա ==


=== Պարի Սեն-Ժերմեն ===
Նսոկին Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը նշեց 2017 թվականի դեկտեմբերի 20-ին՝ փոխարինելով Մարկինյոսին Կանի դեմ խաղում։ Առաջին հանդիպումը թիմի մեկնարկային կազմում անցկացրեց 2018 թվականի օգոստոսի 4-ին՝ Ֆրանսիայի սուպերգավաթի Մոնակոյի դեմ խաղում։ Այս խաղում նա տվեց 2 գոլային փոխանցում՝ օգնելով ՊՍԺ-ին հաղթել 4-0 հաշվով և նվաճել գավաթը։ Օգոստոսին Նսոկիով սկսեցին հետաքրքրվել Արսենալը և Նյուքասլ Յունայթեդը, սակայն նա մնաց ՊՍԺ-ում։ Իր առաջին պրոֆեսիոնալ պայմանագիրը ֆրանսիացին կնքեց 2018 թվականի սեպտեմբերի 17-ին։ 2018-19 մրցաշրջանում նա ՊՍԺ-ի հետ հաղթեց Ֆրանսիայի առաջնությունը։ Ակումբի կազմում Նսոկին անցկացրեց 16 հանդիպում՝ դառնալով 2 գոլային փոխանցման հեղինակ։


=== Նիս ===
2019 թվականի օգոստոսի 31-ին Նսոկին 4 տարվա պայմանագիր կնքեց Նիսի հետ։ Իր դեբյուտը ակումբի կազմում նշեց սեպտեմբերի 1-ին՝ փոխարինելով Յուսեֆ Ատալին Ռենի դեմ խաղում։


== Միջազգային կարիերա ==
Նսոկին իրավասու է ներկայացնել Ֆրանսիան և Կոնգոյի Հանրապետությունը միջազգային ասպարեզում, և հանդես է եկել Ֆրանսիայի տարբեր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 7-ի դրությամբ


== Նվաճումներ ==


=== Ակումբային ===
Պարի Սեն-Ժերմեն

Ֆրանսիայի առաջնություն․ 2017–18, 2018–19
Ֆրանսիայի գավաթ․ 2017–18
Ֆրանսիայի լիգայի գավաթ․ 2017–18
Ֆրանսիայի սուպերգավաթ․ 2018


== Ծանոթագրություններ ==


== Արտաքին հղումներ ==
Նսոկիի պաշտոնական Ինստագրամի էջը
Նսոկին transfermarkt-ում
Նսոկին soccerbase.com-ում
Նսոկին WhoScored.com կայքում
Նսոկին Նիսի պաշտոնական կայքում Archived 2020-08-15 at the Wayback Machine.
Նսոկին Պարի Սեն-Ժերմենի պաշտոնական կայքում
Նսոկին Լիգա 1-ի պաշտոնական կայքում Archived 2019-03-20 at the Wayback Machine.
Նսոկին ՈՒԵՖԱ-ի պաշտոնական կայքում
Նսոկին Ֆրանսիայի ֆուտբոլի ֆեդերացիայի կայքում Archived 2017-12-22 at the Wayback Machine.
Didn't We Almost Have It All

«Didn’t We Almost Have It All», ամերիկացի երգչուհի Ուիթնի Հյուսթոնի երգը։ Նրա հինգերորդ հիթն է, որը գլխավորել է ամերիկյան Billboard Hot 100 հիթ-շքերթը, թեև որ տեսահոլովակ չի ունեցել։ Whitney ալբոմի երկրորդ սինգլն է, անվանակարգվել է Grammy Awards մրցանակի «Գրեմմի տարվա երգի համար» անվանակարգում (1988)։ Երգը գրել են Մայքլ Մեսրը և Ուիլ Ջենինգսը, թողարկվել է 1987 թվականի օգոստոսին։


== Հիթ-շքերթներ ==


== Ծանոթագրություններ ==


== Արտաքին հղումներ ==
Վիդեո կլիպ ՅուԹյուբում (մոտ 2 միլիոն դիտում)
Վիշնյովի (գյուղ, Ռադիշչևսկի շրջան)

Անվան այլ կիրառումների համար տե՛ս՝ ՎիշնյովիՎիշնյովի (ռուս.՝ Вишнёвый), գյուղ Ռուսաստանի Ուլյանովսկի մարզի Ռադիշչևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Engie

Engie (նախկին անվանումը՝ GDF Suez), ֆրանսիական էներգետիկ խոշոր ընկերություն։ Հիմնադրվել է 2008 թվականին։ Շտաբ-բնակարանը գտնվում է Փարիզի մերձակա Դեֆանս գործարար թաղամասում։ Ըստ 2010 թվականի տվյալների ընկերությունն ունի 236.120 աշխատակից։ 2018 թվականին նրա շրջանառությունը կազմել է 60,6 միլիարդ եվրո։


== Պատմություն ==
GDF Suez ընկերությունը կազմավորվել է 2008 թվականի հուլիսի 22-ին Gaz de France և Suez ընկերությունների միաձուլման արդյունքում։ 2015 թվականի ապրիլի 24-ին ընկերությունը ռեբրեդինգ է իրականացրել և վերանվանվել Engie S.A.:
Ընկերության բաժնետոմսերի 35,7 %-ը պատկանում է Ֆրանսիայի կառավարությանը, մոտավորապես 57 %-ը գտնվում է ազատ շրջանառության մեջ։


== Ծանոթագրություններ ==


== Արտաքին հղումներ ==
Պաշտոնական կայքը
Բրահմանանդա Ռեդի

Կասու Բրահմանանդա Ռեդի (տելուգու՝ కాసు బ్రహ్మానందరెడ్డి, անգլ.՝ Kasu Brahmananda Reddy, հուլիսի 28, 1909(1909-07-28), Narasaraopet, Guntur district, Մադրաս նահանգ, Բրիտանական Հնդկաստան, Բրիտանական կայսրություն - մայիսի 20, 1994(1994-05-20), Հայդարաբադ, Հնդկաստան), հնդիկ քաղաքական և պետական գործիչ, 1970-ական թվականներին կեսերին Հնդկական ազգային կոնգրես կուսակցության ղեկավարներից մեկը։ Ինդիրա Գանդիի կառավարությունում զբաղեցրել է նախարարական պաշտոններ։ Գլխավորել է Անդհրա-Պրադեշ նահանգի կառավարությունը, իսկ արդյունքում՝ Մահարաշտրա նահանգի վարչությունը։


== Կենսագրություն ==
Բրահմանանդա Ռեդին ծնվել է 1909 թվականի հուլիսի 28-ին Նարասարաոպետում, Բրիտանական Հնդկաստան։ Իրավաբանական կրթություն է ստացել Մադրասում։ Ուներ որակյալ փաստաբանի հռչակ։ Մասնակցել է հակագաղութական շարժմանը, որը գլխավորում էր Մահաթմա Գանդին։
1946 թվականից Բրահմանանդաան եղել է Հնդկական ազգային կոնգրես կուսակցության ակտիվիստ։ Անկախության հռչակումից հետո պաշտոններ է զբաղեցրել Հնդկական ազգային կոնգրեսի քաղաքական համակարգում։ Եղեկ է Փենջաբի օրենսդրական ժողովի պատգամավոր, ղեկավարել է Հնդկական ազգային կոնգրեսի շրջանային կազմակերպությունը։ 1956 թվականից մտնում էր Անդհրա-Պրադեշ նահանգի շրջանային կառավարության կազմում, իսկ 1964 թվականից մինչև 1971 թվականը եղել է այդ նահանգի գլխավոր նախարարը։ Այդ պաշտոնում Ռեդին պայքարում էր արտադրության ինտեսվիցման քաղաքականության համար։
Բրահմանանդա Ռեդիի ղեկավարության շրջանում արձանագրվել է արդյունաբերության աճ և նահանգի ինֆրակառուցվածքի զարգացում։ Հատուկ ուշադրություն էր դարձնում էլեկտրական և հաղորդակցական կլաստերներին, պաշտպանական կոմպլեքսի ձեռնարկություններին։ Նրա ղեկավարության ներքո նահանգի հյուսիսային շրջաններում ճնշվել է ապստամբական շարժումը։


=== Կուսակցական կարիերա ===
Բրահմանանդա Ռեդին ներկուսակցական ընդհարումների ժամանակ ժամանակին անցնում էր Ինդիրա Գանդի կողմը, որը 1974 թվականին նրան թույլ է տվել մտնել Հնդկական ազգային կոնգրեսի կենտրոնական ղեկավարություն և դառնալ Հնդկաստանի կառավարության անդամ։ Այդ շրջանում զբաղեցրել է ֆինանսների և արտաքին գործերի նախարարների պաշտոնները։ Հանդես էր գալիս Գանդիի ավտորիտար կառավարման համար։ Ռեդին կարևոր դեր է խաղացել 1975-1977 թվականներին արտակարգ իրավիճակի դրության պատժամիջոցների քաղաքականության մեջ։
1988 թվականից մինչև 1990 թվականը Ռեդին զբաղեցրել է Մահարաշտրայի նահանգապետի պաշտոնը։
Բրահմանանդա Ռեդին մահացել է 1994 թվականի մայիսի 20-ին Հայդարաբադում՝ 84 տարեկան հասակում։


== Հիշատական և ժառանգություն ==
Կասու Բրահմանանդա Ռեդին Հնդկաստանում դիտարկվում է որպես ավտորիտար քաղաքական գործիչ։ Մեծ հայտնիություն է վայելում Անդհրա-Պրադեշում, որտեղ 1964 թվականից մինչև 1971 թվականը զբաղեցրել է գլխավոր նախարարի պաշտոնը։
Բրահմանանդա Ռեդիի անունով կոչվել է Հայդարաբադի ազգային պարկը։ Նրա ազգակից Կասու Վենկատա Կրիշնա Ռեդին նահանգի կառավարություն զբաղեցնում է նախարարական պաշտոն։


== Ծանոթագրություններ ==


== Արտաքին հղումներ ==
Անդհրայի պատմություն
Պոմոգայլովո

Պոմոգայլովո (ռուս.՝ Помогайлово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոռեբեսես

Տոռեբեսես (կատ.՝ Torrebesses), մունիցիպալիտետ Իսպանիայում, մտնում է Լեյդա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Սեգրիյա շրջանում։ Զբաղեցնում է 27,61 կմ² տարածք։ Բնակչությունը՝ 299 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Հղումներ ==
Pàgina oficial de l'Ajuntament
Informació de la Generalitat de Catalunya Archived 2007-03-11 at the Wayback Machine.
Informació de l'Institut d'Estadística de Catalunya
Աստերոիդների ցանկ (97201-97300)

Աստերոիդների ցանկ (97101-97200)  • Աստերոիդների ցանկ  • Աստերոիդների ցանկ (97301-97400)
 Աստերոիդների ցանկ (97101-97200)  • Աստերոիդների ցանկ  • Աստերոիդների ցանկ (97301-97400)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Յունիոն շրջան (Հարավային Դակոտա)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.191 կմ² է, բնակչությունը՝ 14.399 մարդ (2010 թ. տվյալներով)։ Շրջկենտրոնն է Էլկ Փոինտ բնակավայրը։ Կազմավորվել է 1862 թ.։
Մամաթ

Մամաթ (վրաց.՝ მამათი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 300 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 254 մարդ, մեծամասնությունը՝ վրացիներ։
1928 թվականին այստեղ էր ծնվել Վրաստանի երկրորդ նախագահ Էդուարդ Շևարդնաձեն։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Կենադա

Կենադա (ռուս.՝ Кенада), գյուղ Ռուսաստանի Խաբարովսկի երկրամասի Վանինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոթորիկ

Փոթորիկ, հանկարծակի, ուժգին, ուղղությունը հաճախ փոխող կարճատև քամի։ Սովորաբար ընդգրկում է մի քանի կմ լայնության տարածք։ Դիտվում է բարեխառն լայնության մթնոլորտային ճակատների գոտում, ինչպես նաև կոնվեկցիայի ժամանակ։ Ուղեկցվում է տեղատարափ անձրևներով, ամպրոպներով, կարկուտով կամ նախորդում է դրանց։


== Հայաստանում ==
Հայաստանում փոթորիկներ առաջանում են տարվա տաք ամիսներին (80%)՝ հյուսիսային լեռնահովտային քամիների ժամանակ։ Առավել ուժգին (30-32 մ/վ) փոթորիկներ դիտվում են Երևանում, Սիսիանի լեռնանցքում՝ հիմնականում օրվա երկրորդ կեսին (95%), և տևում են ավելի քան 6 րոպե։ Սովորաբար քամու արագությունը փոթորիկների ժամանակ 15-20 մ/վ է, երբեմն' ավելի քան 40 մ/վ։ Փոթորիկն առաջացնում է ավերածություններ։


== Ծանոթագրություններ ==
Կաստիրագա Վիդարդո

Կաստիրագա Վիդարդո (իտալերեն՝ Castiraga Vidardo), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 1633 մարդ (2008 թվականի տվյալներով)։ խտությունը կազմում է 327 մարդ/կմ²։ Տարածքը գրավում է 5 կմ²։ Էլեկտրոնային փոստ՝ 26866։ հեռախոսային կոդ՝ 0371։


== Արտաքին հղումներ ==
http://www.comunecastiragavidardo.it/ Archived 2006-05-13 at the Wayback Machine.


== Ծանոթագրություններ ==
Գլուխովա (գյուղ, Լուգինսկի շրջան)

Անվան այլ կիրառումների համար տե՛ս՝ Գլուխովա (այլ կիրառումներ)Գլուխովա (ուկրաիներեն՝ Глухова), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1651 թվականին։
2001 թվականի տվյալներով Գլուխովա գյուղում բնակվում էր 189 մարդ։ Բնակավայրը զբաղեցնում է 0,49 կմ² տարածք։ Բնակչության խտությունը կազմում էր 385,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5598) Կառլմյուրեյ

(5598) Կառլմյուրեյ (անգլ.՝ Carlmurray), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 8-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,190282 ա. մ., առավելագույնը մոտենում է 1,943 ա. մ. հեռավորության վրա և հեռանում 2,4376 ա. մ.։ Արեգակի շուրջ մեկ ամբողջական պտույտ է կատարում 1183,99 երկրային օրվա ընթացքում, իր ուղեծրով շարժվելով միջինում 0,304056 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5598) Կառլմյուրեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորիս Իոգանսոն

Բորիս Վլադիմիրովիչ Իոգանսոն (ռուս.՝ Борис Владимирович Иогансон, հուլիսի 13 (25), 1893, Մոսկվա, Ռուսական կայսրություն - փետրվարի 25, 1973(1973-02-25)[…], Մոսկվա, ԽՍՀՄ), խորհրդային նկարիչ։ ԽՍՀՄ ժողովրդական նկարիչ (1943 թ.), ԽՍՀՄ Գեղարվեստի ակադեմիայի իսկական անդամ (1947, 1953-1958 թվականներին՝ փոխնախագահ, 1958-1962 թվականներին՝ նախագահ)։ ԽՍՀՄ նկարիչների միության վարչության առաջին քարտուղար (1965-1968 թթ.)։ Սոցիալիստական աշխատանքի հերոս (1968 թ.)։


== Կենսագրություն ==
1912-1918 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում։
1962 թվականից՝ «Искусство стран и народов мира» («Իսկուսստվո ստրան ի նարոդով միրա») հանրագիտարանի գլխավոր խմբագիր։
1920-ական թվականների ստեղծագործություններում պատկերել է խորհրդային երկրի առօրյան («Խորհրդային դատարան», 1928 թ., Տրետյակովյան պատկերասրահ)։
1930-ական թվականներին ստեղծել է պատմահեղափոխական թեմայով նկարներ («Կոմունիստների հարցաքննումը», 1933 թ., «Ուրալի հին գործարանում», 1937 թ., ԽՍՀՄ պետական մրցանակ, 1941 թ., երկուսն էլ՝ Տրետյակովյան պատկերասրահ)։
1950 թվականին համահեղինակների հետ նկարել է «Վ. Ի. Լենինի ելույթը կոմերիտմիության 3-րդ համագումարում» (Տրետյակովյան պատկերասրահ, ԽՍՀՄ պետական մրցանակ, 1951 թ.)։
Բորիս Իոգանսոնի մոտ ուսանել են նկարիչներ Ա. Պապյանը, Մ. Ավետիսյանը, Ք. Վարդանյանը, Հ. Մինասյանը և ուրիշներ։


== Ծանոթագրություններ ==
Օրինջբուրգ շրջան (Հարավային Կարոլինա)

Օրինջբուրգ շրջան (անգլ.՝ Orangeburg County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 2.922 կմ² է, բնակչությունը՝ 91.582 մարդ (2000 թ. տվյալներով)։ Շրջկենտրոնն է Օրինջբուրգ բնակավայրը։ Կազմավորվել է 1769 թ.։
Սեդա Ադամյան-Իսրայելյան

Սեդա Ադամյան-Իսրայելյան (1933, Թեհրան, Իրան), պարսկահայ գրող, նկարչուհի։


== Կենսագրություն ==
Ծնվել է 1933 թվականին Թեհրանում։ 12 տարեկանից զբաղվել է գրականությամբ։ Իր առաջին պարսկերեն բանաստեղծությունն արժանացել է մրցանակի։ Գեղանկարչությամբ է զբաղվել նկարիչ Տիգրան Բազիլի մոտ, սովորել է «Քամալ-օր-մոլք» արվեստի դպրոցում, 4 տարի՝ Թեհրանի համալսարանի նկարչական ֆակուլտետում։ Ավարտել է Թեհրանի հայերենագիտական երեկոյան դասընթացների բաժինը։ Երկու տարի ուսումնասիրել է մանկավարժություն ու հոգեբանություն։
Որպես ուսուցիչ աշխատել է հայկական և պարսկական դպրոցներում, որտեղ կազմակերպել է աշակերտների նկարների ցուցահանդես և թատերական գործողություն։
Իր հայերեն բանաստեղծությունն առաջին անգամ լույս է տեսել «Արմենուհի» ամսագրում։ Թղթակցել է «Ալիք» օրաթերթին, «Հուր», «Շիրակ», «Արմենուհի» ամսաթերթին և «Ազատ Օր» թերթին։
Իրանահայ գրողների միության վարչության անդամ է։


== Ծանոթագրություններ ==
Ռիո Մավյուբա

Ռիո Անտոնիո Զոբա Մավյուբա (ֆր.՝ Rio Antonio Zoba Mavuba, մարտի 8, 1984(1984-03-08), Ատլանտյան օվկիանոս, Բաց ծով), ֆրանսիացի ֆուտբոլիստ, կիսապաշտպան։ Հանդես է եկել Ֆրանսիայի ազգային հավաքականում։
Զաիրցի ֆուտբոլիստ Մաֆուիլի Մավիուբի, որը 1974 թվականի աշխարհի առաջնության մասնակից էր, որդին է։ Ռիոն ծնվել է Անգոլայում քաղաքացիական պատերազմի ընթացքում՝ բաց ծովում գտնվող նավի վրա, և նրա խոսքերով, ծննդյան ժամանակ քաղաքացիություն չի ունեցել։ 2004 թվականին նա ստացել է Ֆրանսիայի քաղաքացիություն։


== Կարիերա ==


=== Ակումբ ===
Հիմնական թիմ տեղափոխվելուց հետո Մավյուբան նորամուտը նշել է Լիոնի «Օլիմպիկ Լիոն»–ի դեմ խաղում 2004 թվականի հունվարին։ 2007 թվականի հուլիսի 3-ին նա հինգ տարվա պայմանագիր է կնքել «Վիլյառեալի» հետ, սակայն 2008 թվականի հունվարին 7–ին միլիոն եվրոյով վաճառվել է «Լիլ» ֆուտբոլային ակումբին։ 2015 թվականի մայիսին ակումբի հետ կնքել է նոր քառամյա պայմանագիր։
2017 թվականի ամռանը դարձել է Պրահայի «Սպարտա» ֆուտբոլային ակումբի ֆուտբոլիստ ՝ կնքելով եռամյա պայմանագիր։ 2018 թվականի օգոստոսին թիմը լքել է ազատ գործակալ կարգավիճակով։ Որոշ ժամանակ անց Մավյուբան հայտարարել է ֆուտբոլիստի կարիերան ավարտելու մասին։


=== Հավաքականում ===
Խաղացել է Ֆրանսիայի երիտասարդական հավաքականի կազմում։
Ֆուտբոլի Ֆրանսիայի ազգային հավաքականի կազմում նորամուտը նշել է Բոսնիա և Հերցեգովինայի հավաքականի դեմ խաղում, որն ավարտվել է 1:1 հաշվով։


== Ձեռքբերումներ ==
Ֆրանսիայի չեմպիոն՝  2010/11
Ֆրանսիայի գավաթակի՝  2010/11


== Անձնական կյանք ==
Ռիոյի ծնողները մահացել են 1996 թվականի նոյեմբերի 30-ին՝ 12-ամյա որդուն թողնելով որբ։


== Ծանոթագրություններ ==


== Արտաքին հղումներ ==
Профиль на сайте «Спарты»(չեխ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Профиль на сайте Первой лиги(չեխ.)
ՀՀ սպորտի և երիտասարդության հարցերի նախարարություն

Հայաստանի Հանրապետության Սպորտի և երիտասարդության հարցերի նախարարություն, գործադիր իշխանության հանրապետական մարմին, որը մշակում և իրականացնում է սպորտի և երիտասարդության հարցերի բնագավառում Հայաստանի Հանրապետության կառավարության քաղաքականությունը։ 2019 թվականին կառավարության օպտիմալացման արդյունքում միավորվել է ՀՀ կրթության և գիտության նախարարությանը։


== Պատմություն ==
Ստեղծվել է 2007 թվականին՝ Հայաստանի Հանրապետության կառավարությանն առընթեր ֆիզիկական կուլտուրայի և սպորտի պետական կոմիտեի վերակազմավորման արդյունքում։
Նախատեսվում է Կառավարության օպտիմալացման բերումով 2019թ․ միավորել Կրթության և գիտության նախարարության հետ։


== Ընդհանուր տեղեկատվություն ==
Միավորված է Կրթության և Գիտության, Մշակույթի նախարարություններին։


== Նախարարներ ==


== Ծանոթագրություններ ==


== Արտաքին հղումներ ==
Նախարարության պաշտոնական կայք էջը Archived 2011-12-04 at the Wayback Machine.
Հայաստանի Հանրապետության Կառավարության կայք էջ, ՀՀ Սպորտի և երիտասարդության հարցերի նախարարություն
Զեմլյա ի վոլյա (ընկերություն)

«Զեմլյա ի վոլյա» («Земля и воля» — հող և ազատություն), հեղափոխական գաղտնի ընկերություն Ռուսաստանում։ Ստեղծվել է 1861 թվականի վերջերին։ «Զեմլյա ի վոլյա »-ի ստեղծման ոգեշնչողն էր Ն․ Չեռնիշևսկին, նախաձեռնողները՝ Ն․ Ա․ և Ա․ Ա․ Սեռնո-Սոլովևիչները, Ն․ Օբրուչևը, Վ․ Կուրոչկինը և ուրիշներ, որոնք կապված էին Ա․ Գերցենի և Ն․ Օգարյովի հետ։ «Զեմլյա ի վոլյա»-ն ֆեդերացիա էր, որը միավորում էր Պետերբուրգի, Մոսկվայի, Կազանի, Պերմի, Սարատովի հեղափոխական խմբակները։ Ընկերության կարևորագույն խնդիրն էր գյուղացիական ապստամբության նախապատրաստությունը։ «Զեմլյա ի վոլյա»-ն որպես նախնական ծրագիր ընդունել էր Ն․ Օգարյովի «Ի՛նչ են հարկավոր ժողովրդին» կոչ հոդվածի դրույթները, հողը հանձնել գյուղացուն, ստեղծել գյուղացիական ինքնավարություն և այլն։ Կազմակերպության անդամները տարածում էին հեղափոխական կոչեր, գաղտնի գրականություն, թռուցիկներ, լույս ընծայվեց «Սվոբոդա» («Свобода») թերթիկի 2 համար, «Զեմլյա ի վոլյա» («Земля и вoля») ամսագիրը։ 1862 թվականի կեսին Ն․ Չեռնիշևսկու, Ն․ Սեռնո-Սոլովնիչի և այլ զեմլյավոլյականների ձերբակալումը չքայքայեց ընկերությունը։ 1862 թվականի վերջին «Զեմլյա ի վոլյա»-ին միացավ Ա․ Պոտեբնիի ղեկավարությամբ Լեհաստանում ստեղծված ռուս, ռազմա-հեղափոխական կազմակերպությունը։ 1863 թվականին ընկերության գործունեության մեջ կարևոր տեղ գրավեցին Լեհաստանում, Լիտվիայում, Բելառուսիայում բռնկված ապստամբությունների հետ կապված հարցերը։ 1864 թվականի սկզբին, Ռուսաստանում հեղափոխական իրադրության անկման պայմաններում, սկսվեց «Զեմլյա ի վոլյա»-ի ճգնաժամը։ Գարնանը ընկերությունը լուծարքի ենթարկվեց։
Արքիմեդի թիվ

Արքիմեդի թիվ, առանց չափողականության ֆիզիկական մեծություն, անվանված հին հույն գիտնական Արքիմեդի պատվին։ Այն օգտագործվում է հեղուկ և գազային նյութերի շարժումը նկարագրելու ժամանակ։

  
    
      
        
          A
          r
        
        
        =
        
          
            
              g
              
                L
                
                  3
                
              
              
                ρ
                
                  ℓ
                
              
              (
              ρ
              −
              
                ρ
                
                  ℓ
                
              
              )
            
            
              η
              
                2
              
            
          
        
        
        =
        
          
            
              g
              
                L
                
                  3
                
              
              (
              ρ
              −
              
                ρ
                
                  ℓ
                
              
              )
            
            
              
                ρ
                
                  ℓ
                
              
              
                ν
                
                  2
                
              
            
          
        
      
    
    {\displaystyle \mathrm {Ar} \,={\frac {gL^{3}\rho _{\ell }(\rho -\rho _{\ell })}{\eta ^{2}}}\,={\frac {gL^{3}(\rho -\rho _{\ell })}{\rho _{\ell }\nu ^{2}}}}
  ուր 
  
    
      
        g
      
    
    {\displaystyle g}
   — ազատ անկման արագացում (9, 81 մ/վ2);

  
    
      
        
          ρ
          
            ℓ
          
        
      
    
    {\displaystyle \rho _{\ell }}
   — միջավայրի խտություն, կգ/մ3
  
    
      
        ρ
      
    
    {\displaystyle \rho }
   — մարմնի խտություն, կգ/մ3
  
    
      
        η
      
    
    {\displaystyle \eta }
   — միջավայրի դինամիկական մածուցիկություն, Պա·վ

  
    
      
        ν
      
    
    {\displaystyle \nu }
   — միջավայրի կինեմատիկական մածուցիկություն, մ2/վ

  
    
      
        L
      
    
    {\displaystyle L}
   — մարմնի գծային չափ, մ։


== Ծանոթագրություններ ==


== Գրականություն ==
Справочник химика. Том 5. 2-е изд. - М.-Л.։ Химия, 1968. - Раздел III. Гидродинамика зернистых материалов. - с. 426-467.
Շառլևիլ Մեզիեր (շրջան)

Շառլևիլ Մեզիեր (ֆր.՝ Charleville-Mézières), շրջան (ֆր.՝ Arrondissement) Ֆրանսիայի Շամպան - Արդեն երկրամասում։ Շրջանի դեպարտամենտ՝ Արդեններ։ Սուպրեֆեկտուրա՝ Շառլևիլ-Մեզիեր։ Շրջանի բնակչությունը 2006 թվականին կազմել է 165.996 մարդ։ Բնակչության խտությունը՝ 91 մարդ/կմ2։ Շրջանի տարածքը՝ 1825 կմ2։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Շարլևիլ Մեզերի շրջան (ֆր.)


== Ծանոթագրություններ ==
Նատալյա Բարդո

Նատալյա Բարդո (ռուս.՝ Наталья Сергеевна Бардо́, իրական ազգանունը՝ Կրիվոզուբ ապրիլի 5, 1988(1988-04-05), Մոսկվա, ԽՍՀՄ), ռուսական թատրոնի և կինոյի դերասանուհի, երգչուհի և հաղորդավարուհի։


== Կենսագրություն ==
Նատալյա Բարդոն ծնվել է 1988 թվականի ապրիլի 5-ին՝ Մոսկվայում։ Ապրել միայն մոր հետ։ Նատալյայի մայրը զբաղվել է անհատ ձեռներեցությամբ, սակայն ներկայումս չի աշխատում։ Հայրը նախկինում զբաղվել է թեթև ատլետիկայով։
Նատաշան մանուկ հասակում սովորել է երաժշտական դպրոցի դաշնամուրի բաժնում։ Այցելել է նաև գեղարվեստական դպրոց, զբաղվել է բասկետբոլով, հաճախել բալետի և մարմնամարզության։ 18 տարեկան հասակում առաջին անգամ նկարահանվել է «Պուշկինի վերջին մենամարտը» ֆիլմում։ Նատալյան ընդունվել է նաև Բանկային ինստիտուտ։
2006 թվականին նկարահանվել է «Անիծված դրախտ» ֆիլմը Էվելինա Բլենդենսի դերում։ Ֆիլմը էկրաններին է հայտնվել 2007 թվականի հունվարին։
2007 թվականին Նատալյային հրավիրել են նկարահանվելու «Անիծված դրախտ 2» ֆիլմում, որը առաջինի շարունակությունն էր։
Հունիսի 2010 թվականի փոխել է ազգանունը՝ Կրիվոզուբի փոխարեն դարձրել է Բարդո։ Սովորել է Շչուկինայի անվան թատերական ինստիտուտում։ Սկսել է զբաղվել վոկալով։
Նատալյային լայն ճանաչում է բերել «Ոսկե Բարվիխա 2» սերիալը, որը հեռարձակվել է ՏՆՏ հեռուստալիքով։
Նատալիան իր դեբյուտը կատարեց «Վերոնիկա» բազմասերիանոց մելոդրամայի գլխավոր դերում։
2007 թվականի հունվարից մինչև 2007 թվականի հուլիսը մասնակցել է «Տուն 2» հաղորդմանը։
Ակտիվորեն ներգրավված է շատ հեռուստատեսային նախագծերում։ Հիմնականներից մեկը ՏՆՏ հեռուստաալիքիով ցուցադրվող երիտասարդական կատակերգության՝ «Անժելիկա» սերիալն է։
2015 թվականի ամռանը Մարատ Բաշարովի հետ դուետով «Առաջին ալիք»-ի եթերում վարեց «Պարոն և տիկին Մեդիա» զվարճալի հեռուստատեսային հաղորդումը։
Նատալիան մասնակցել է «Ռուսական ուրվագիծ» բարեգործական հիմնադրամի ավանդական նորաձևության օրացույցի շնորհանդեսին։


== Երաժշտական գործունեություն ==
2010 թվականի աշնանը Նատալյա ձայնագրել է Լեդի Գագայի հիթ դարձած Alejandro (Ալեխանդրո) երգի պաշտոնական cover տարբերակը ռուսերեն լեզվով։


=== Սինգլեր ===
2010 թվական

Alejandro
Կործանում2011 թվական

Ուզում եմ բղավել
Բարդոն
Ցերեկ և գիշեր
Երազում եմ ձեր մասին
Անձրևի կաթիլներ
6 տառ (վեց տառ)


== Ֆիլմագրություն ==


== Ծանոթագրություններ ==


== Արտաքին հղումներ ==
Наталья Бардо կայքում IMDb
Наталья Бардо RUSKINO.RU կայքում
Թևադրոս Ասրյան

Թևադրոս Ղահրամանի Ասրյան (1918 - 1942), հայ դերասան։


== Կենսագրություն ==
Ծնվել է 1918 թվականին Ադրբեջանի Շամխորի շրջանի Բադա գյուղում։ Ծննդավայրում նախնական կրթությունն ստանալուց հետո մեկնել է Բաքու, ավարտել Բաքվի մանկավարժական ինստիտուտը։ Մի քանի տարի մաթեմատիկա է դասավանդել Կիրովաբադի հայկական դպրոցներում։ Կիրովաբադի հայկական թատրոնում կերտել է մի շարք դերեր։ Ռադիոյով երկար տարիներ հնչել է Ասրյանի կատարմամբ «Սևորակ աչքեր» երգը։ Զոհվել է 1942 թվականին 24 տարեկանում։


== Ծանոթագրություններ ==
Բուխուտի Զաքարիաձե

Բուխուտի Ալեքսանդրի Զաքարիաձե (վրաց.՝ ბუხუტი ზაქარიაძე,հունիսի 14, 1913(1913-06-14) կամ հունիսի 13, 1913(1913-06-13), Սանգաչալ, Բաքու, Ռուսական կայսրություն - փետրվարի 12, 1988(1988-02-12), Թբիլիսի, Վրացական ԽՍՀ, ԽՍՀՄ), կինոյի և թատրոնի վրացի դերասան, Վրացական ԽՍՀ ժողովրդական արտիստ (1965)։


== Կենսագրություն ==
Բուխուտի Զաքարիաձեն ծնվել է 1913 թվականի հունիսի 13-ին Սանգաչալ գյուղում։ Ռեժիսոր Սերգո Զաքարիաձեի կրտսեր եղբայրն է։
1930-1954 թվականներին աշխատել է Խոնսկի, Թելավի, Բաթումի, Սուխումի թատրոններում, Թբիլիսիի Կ. Մարջանիշվիլու անվան թատրոնում։
1941-1946 թվականներին և 1954 թվականից հետո եղել է Թբիլիսիի Շոթա Ռուսթավելու անվան պետական ակադեմիական թատրոնի դերասան։
Կինոյում սկսել է նկարահանվել 1950-ական թվականների կեսերից։ «Ազատագրում» կինոէպոպեայում կատարել է Ստալինի դերը (ֆիլմի նյութերը հետագայում օգտագործվել են «Մեծն զորավար Գեորգի Ժուկով», «Դարի ողբերգությունը» ֆիլմերում)։


== Ֆիլմագրություն ==
1955 – Մագդանայի Լուրջան
1958 – Մամլուք – Մարկոզ, վանական
1958 – Մայակովսկին սկսել է այսպես
1959 – Ծաղիկ ձյան վրա
1961 – Ինգուրի ափերին – Բեկնու
1964 – Ամառային պատմություններ
1965 – Պիեռ՝ ոստիկանության աշխատակից
1966 – Ուղղահայաց – Վիսարիոն
1966 – Տերևաթափ – Իլո
1967 – Ժպիտի վերադարձը
1968 – По Руси – հովիվ
1969 – Սպիտակ պայթյուն – Թենգիզ Ալեքսանդրովիչ, գնդապետ
1969–1972 – Ազատագրում – Իոսիֆ Ստալին
1969 – Տնօրեն – Մագարաև
1970 – Կուժ – Գոգիա
1972 – Ծեր զուռնաչիները
1973 – Կամուրջներ – Տոադեր պապ
1973 – Աղբյուր
1973 – Մատնահարվածներ – աշխատակից
1974 – Աշնանային որոտներ
1974 – Երթ առաջին, երթ վերջին
1974 – Հասուն ողկույզներ – Սանդրո
1975 – Աու՜ – Բուխուտի
1975 – Սեր առաջին հայացքից
1975 – Մի հավատա, թե ես այլևս չկամ
1977 – Դաթա Թութաշխիա – Դուրու
1977 – Ընտանեկան պատճառներով – Ռոժդեն
1983 – Ակունք
1993 – Դարի ողբերգությունը – Ստալին
1995 – Մեծն զորավար Գեորգի Ժուկով – Ստալին


== Ճանաչում ==
Վրացական ԽՍՀ ժողովրդական արտիստ (1965)


== Ծանոթագրություններ ==
Նիկողայոս Հրաշագործի հուշարձան (Բատայսկ)

Նիկողայոս Հրաշագործի հուշարձան (ռուս.՝ Памятник Николаю Чудотворцу), քանդակագործական բրոնզե շինություն Ռուսաստանի Դաշնության Ռոստովի մարզի Բատայսկ քաղաքում։ Հուշարձանը տեղադրվել է 2008 թվականին։ Քանդակի հեղինակը քանդակագործ Սերգեյ Իսակովն է։


== Պատմություն ==
Բատայսկ քաղաքում 2008 թվականի սեպտեմբերի 26-ին կայացել է Նիկողայոս Հրաշագործի հուշարձանի բացումը։ Նիկողայոս Զմյուռնացին (Հրաշագործ) ծնվել է մոտ 270 թվականին Փոքր Ասիայի Լիկիա գավառի Բաթարա քաղաքում Հայկական Գամիրքում (ներկայիս Անթալիայի մոտակայքում)` քրիստոնեական ընտանիքում։ Նրա ծնողները եղել են Թեոֆանեսն ու Նոնան։ Նիկողայոսը հայտնի է դարձել շնորհիվ կատարած բարի գործերի և հրաշքների։
Քանդակը լավ տեսանելի է քաղաքի հրապարակից, այն լրացնում է քաղաքի ճարտարապետաքանդակագործական համակառույցը։ Հուշարձանը պատրաստելու համար օգտագործվել է բրոնզ, բուն գործընթացը տեղի է ունեցել Մոսկվայի ձուլման արհեստանոցներում։ Արձանի բարձրությունը 3 մետր է, քաշը գերազանցում է մեկ տոննան։ 
Ռուսաստանի տարբեր քաղաքներում տեղադրված են Նիկողայոս Հրաշագործի հուշարձաններ` Օմսկում, Մայկոպում, Տամբովում, Սերգիև Պոսադում, Եյսկում, ինչպես նաև Չուկոտկայում և Կուրիլյան կղզիներում։
Հուշարձանը բացվել Բատայսկ քաղաքի օրվա տոնակատարության շրջանակներում։
Բացումը տեղի է ունեցել մշակույթի տան առջև։ Համաձայնեցվել է այդ հրապարակն անվանակոչել սուրբ Նիկողայոսի անունով։ Նիկողայոս Հրաշագործի հուշարձանի բացումը կատարվել է այդ սրբի անունով տաճարի բացման նախօրեին։


== Ծանոթագրություններ ==